Talousjätekompostoriin voit laittaa kaiken kotitalouden biojätteen, kuten hedelmien ja vihannesten kuoret, ruoan tähteet, kahvin porot suodatinpusseineen, keitinvedet ja murskatut kananmunankuoret. Myös pehmeät talouspaperit voidaan kompostoida, mutta älä laita suuria määriä paperia kerrallaan kompostoriin. Älä laita kompostoriin tuhkaa, myrkyllisiä aineita tai hajoamattomia jätteitä, kuten muovia, lasia ja metallia.